钦定古今图书集成/历象汇编/庶征典/第076卷 > 《管窥集要》 > 《二十八宿占风雨阴晴诀》
## 钦定古今图书集成/历象汇编/庶征典/第076卷 > 《管窥集要》 > 《二十八宿占风雨阴晴诀》

日逢井鬼多风雨，若遇奎星天色晴，娄危阴雨天色
冷，昴毕有风天色晴，觜参雨过大风起，壁室多风天
色晴，星张翼轸有大雨，角亢夜雨日还晴，若遇柳星
云雾起，氐房心尾向前行。

春季虚、危、室、壁多风雨，若遇奎星天色晴。娄、胃乌风
天冷冻，昴、毕温和天又明。觜、参、井、鬼天见日，柳星张
翼阴还晴。轸、角二星天少雨，或起风云傍岭行。亢宿
大风起沙石，氐、房、心尾雨风声。箕、斗濛濛天少雨，牛
女微微作雨声。

“夏季，虚、危、室、壁天半阴，娄、奎、胃宿雨冥冥”，昴、毕二宿
天有雨，觜、参二星天又阴，井、鬼、柳星晴或雨，张星、翼、
轸又晴明，角、亢二星太阳见，氐、房二宿大雨风，心、尾
依然宿作雨，箕、斗、牛、女遇天晴。

“秋季虚危室壁震雷惊，奎娄胃昴雨淋庭。星觜参井
晴又雨，鬼柳云开客便行。斗箕牛女必有雨，氐房心
尾雨濛濛。张星翼轸天无雨，亢角二星风雨声。
冬季虚危室壁多风雨，若遇奎星天色晴。娄室雨声
天冷冻，昴毕之期天又晴。觜参二星坐时晴，井鬼二
星天色黄。莫道柳星云雾起，天寒风雨有严霜。张翼
风雨又见日，轸角夜雨日还晴。亢宿大风起沙石，氐
房心尾雨风声。箕斗二星天有雨，牛女阴凝天又晴。
若然风雨天寒冻，三宵五阴不曾停。占卜晴阴真妙
诀，仙贤秘密不虚名。”掌上轮星天上应，若然垢秽损
双睛。